বরুণ ধবনের সত্যিই পয়া বছর ছিল ২০১৭।‘জুড়য়া-টু’ যে এত সাড়া ফেলবে, আশা করতেই পারেননি তিনি নিজেও।
২০১৮ শুরু হতে না হতে ঘরে পুরস্কার তুলতে শুরু করেছেন বরুণ। 
তাঁর অভিনয়দক্ষতার উপরে আস্থা রাখেন বলিউডের নামী প্রযোজকরা। ন্যাচারাল অ্যাক্টর হিসেবে তাঁর খ্যাতি রয়েছে। তার চেয়েও বড় কথা, বরুণ নিজের সীমাবদ্ধতা সম্পর্কে ওয়াকিবহাল। তাই বিষয় নির্বাচন করেনও অত্যন্ত বুঝেশুনে।
গত বছর থেকেই তিনি গাঁটছড়া বেঁধেছেন সুজিত সরকারের সঙ্গে। তাঁর পরবর্তী ছবি ‘অক্টোবর’ মুক্তি পাচ্ছে ১৩ এপ্রিল। এই এপ্রিলেই বরুণ ধবন নিয়ে আসছেন ‘অক্টোবর’-এর স্বাদ।
এই ছবিকে ঘিরে এতটাই উৎসাহ বরুণের যে, শেষ দিনের শ্যুটিংয়ের এক অভিনব ছবি পোস্ট করেছেন তিনি সোশ্যাল মিডিয়ায়। সাধারণত সকলে শেষ দিনে একটি গ্রুপফি তুলে পোস্ট করেন। বরুণ সেই একই কাজ করেননি। সূর্যের আলোয় যে কত ভাল ফোটোগ্রাফি হতে পারে, সেই নিয়েই প্রশংসা করেছেন প্রাণ খুলে। ট্রেন্ডের বাইরে গিয়ে।
১৩ সংখ্যাটাকে সবাই এড়িয়ে চলেন বলিউডে। বরুণ ধবন কেন রাজি হলেন। এখানেও তিনি ট্রেন্ডের বাইরে। নিউমেরোলজি নয়, জ্যোতিষ নয়, বরুণ বিশ্বাস রাখেন সুজিত সরকারের উপর। পরিচালক যে চরিত্র অফার করেছেন তাঁকে, সে জন্যে তিনি চিরকৃতজ্ঞ। শ্যুটিং শেষেও চরিত্রের রেশ থেকে গিয়েছে তাঁর মধ্যে। কাজেই, ১৩ তারিখ মুক্তি পাচ্ছে বলে আলাদা করে কোনও সংস্কার মনের ভিতর পুষে রাখেননি।
অক্টোবর আসছে এপ্রিলে। বেশি দেরি নেই! দেখে নিন অক্টোবর ছবির শ্যুটিংয়ের ছবি।

শ্যুটিং-শেষে ‘অক্টোবর’ ছবির কলাকুশলীরা।          ফোটো: রুকেশ হান্ডা

অক্টোবর আসছে।      ছবি: বরুণ ধাওয়ানের টুইট থেকে